Սիաոհոնշու

**Սիաոհոնշու** (չինարեն հեշտ.՝小红书, չինարենից թարգմանված՝ Կարմիր գրքույկ), առցանց գնումների սոցիալական հարթակ Չինաստանում, որը հիմնադրվել է 2013 թվականի հունիսին (միջազգային շուկայի տարբերակը կոչվում է REDnote)։ Թիրախ խումբը ամբողջ աշխարհի չինացիներն ու չինալեզու համայնքն է, բայց գոյություն ունեն նաև մի քանի այլ բազմալեզու համայնքներ ևս։ Արտասահմանյան որոշ լրատվամիջոցներ Սիաոհոնշուն անվանում են «Instagram-ի բարելավված տարբերակը Չինաստանում»։ 2019 թվականի հուլիսին հարթակն ուներ ավելի քան 300 միլիոն օգտատեր, իսկ ամսական ակտիվ օգտատերերի թիվը գերազանցում էր 100 միլիոնը։ Վիճակագրության համաձայն՝ Սիաոհոնշուն 70% օգտատերերը 90-ականներից հետո ծնվածներն են, որոնցից 70%-ը կանայք են։

2025 թվականի հունվարին ԱՄՆ-ի Գերագույն դատարանը որոշում կայացրեց չեղարկել ByteDance ընկերության սոցիալական հարթակի՝ TikTok-ի ծառայությունները։ Ինչից հետո ԱՄՆ-ի տիկտոկյան օգտատերերն անցան Սիաոհոնշու հարթակին, որը նրանց համար դարձավ TikTok-ի հիմնական այլընտրանքը։ Նրանց նույնսիկ սկսեցին անվանել «TikTok-ի փախստականներ»։ Այս զանգվածային անցումը բերեց Սիաոհոնգշուի ներբեռնման թվերի կտրուկ աճ App Store-ում, ինչը նպաստեց նաև ծրագրի առաջխաղացմանը հավելվածների ներբեռնումների ցանկում և արդյունքում հավելվածը մի շարք տարածաշրջաններում դարձավ ամենաշատ ներբեռնված անվճար հավելվածը։

## Անվանում
Սիաոհոնշուի համահիմնադիր Մաո Վընչաոն հարթակի ավանումն ընտրել է՝ ոգեշնչվելով իր փորձից։ Նա աշխատել է Բեյն ընկերությունում և ուսանել Սթենֆորդի համալսարանի բիզնես դպրոցումնա. ըստ նրա սրանք իր կյանքի երկու կարևորագույն քայլերն են եղել: Այս երկու կազմակերպությունների հիմնական գույնը կարմիրն էր, ինչի արդյունքում նա որոշեց պլատֆորմի անվանումը դնել Կարմիր գրքույկ՝  (Սիաոհոնգշու-小红书)։

Լրատվամիջոցների որոշ աղբյուրներ նշում են, որ 1964 թվականին հրատարակվել է Սիաոհոնշու անվամբ «Նախագահ Ցզե Դունի մեջբերումները» ժողովածուն, սակայն ընկերությունը պաշտոնապես հայտարարել  է, որ պլատֆորմի անվանումը որևէ կապ չունի այդ գրքի հետ։

Google Play հարթակում Սիաոհոնշուն աշխարհին պաշտոնապես ներկայացվել է «REDnote» անվամբ մինչև 2024 թվականի սեպտեմբերը։ ԱՄՆ-ի օգտատերերն այս պլատֆորմի համար ևս օգտագործում են այդ անվանումը։

## Պատմություն
### Ճանապարհորդական առևտրի մարտավարության շրջան
2013 թվականի հոկտեմբերին համացանցում հրապարակվել է «Սիաոհոնշու արտասահմանյան առևտրի ուղեցույց»-ը։ Նույն ամիս հանրությանը ներկայացվեց նաև նույնանուն մոբայլ հավելվածը, որը նախատեսված էր հաճախորդների համար:

2014 թվականին հավելվածը վերանվանվեց «Սիաոհոնշու գնումների նոթատատետր»։ Այդ տարի դեկտեմբերից բացվեց նաև մի նոր բաժին՝ առցանց առևտրի “Սոցիալական ապահովության ծառայության” բաժինը:

2015 թվականի մարտին Սիաոհոնշու ընկերությունը բացեց լոգիստիկ պահեստ Հենան նահանգի Չժենչժոուի տնտեսական և տեխնոլոգիական զարգացման գոտում։ Նույն թվականի սեպտեմբերին այն ժամանակվա Չինաստանի Ժողովրդական Հանրապետության պետական խորհրդի վարչապետ Լի Քեցյանը անձամբ ստուգում կատարեց տվյալ ձեռնարկությունում։

2017-ի հունիսին տեղի ունեցավ «6·6 Ծննդյան մեծ զեղչեր» ակցիան, որրի ժամանակ Սիաոհոնշուն առաջին իսկ երկու ժամում գրանցեց 1 միլիարդ յուան արժողությամբ վաճառք՝ դարնալով Չինաստանում առաջատարը iOS-ի խանութների ցանկում:

### Էլեկտրոնային խանութ/Օնլայն խանութ
2014 թվականին ընկերությունը սկսեց ակտիվորեն զարգացնել էլեկտրոնային առևտուրը՝ թողարկելով սեփական ինտերնետային առևտրի հարթակը` “福利社”(չին. թարգմանաբար Սոցիալական ապահովության ծառայություն)։

2016 թվականի կեսին Սիաոհոնշուն սկսեց ընդլայնել երրորդ անձանց և բրենդային վաճառողների ներգրավվածությունը ՝ իրականացնելով մի շարք մեծածավալ առևտրի փորձարկումներ:

2018 թվականի հունիսին Սիաոհոնշուն ներդրում ստացավ Ալիբաբա և Թենսենտ ընկերություններից։ Նույն ամսին բացվեց «小红书之家RED home»(չին. թարգմանաբար Սիաոհոնշու. Կարմիր տուն) անվամբ խանութը Շանհայ քաղաքի Սիծան փողոցի 上海大悦城 (չին. թարգմանաբար Ուրախության քաղաք Շանհայ) առևտրի կենտրոնում: 2020 թվականի սկզբին այն դադարեց գործել։

### Արտերկրում
#### Միջազգային շուկա մուտք գործելու փորձ
2020 թվականի հունվարին Սիաոհոնշուն իրականացրել է մասնավոր կապիտալի ֆինանսավորման փուլ՝ ներգրավելով 400-500 միլիոն ԱՄՆ դոլար։ Պլատֆորմի կայքում նշվում է, որ Սիաոհոնշուն ունի մոտ 300 միլիոն գրանցված օգտատեր, իսկ ամսական ակտիվ օգտատերերը գերազանցում են 100 միլիոնը։

2021 թվականի ապրիլին Սիաոհոնշուն հաղորդել է, որ պլանավորում է հանրայնացնել պլատֆորմը ԱՄՆ-ում չորս ամիսների ընթացքում, սակայն միևնույն ժամանակ հրաժարվում էր լուրերի մեկնաբանությունից։ Ավելի ուշ 2021 թվականի հուլիսի 16-ի Բլումբերգի զեկույցում նշելով, որ Սիաոհոնշուն դադարեցրել է հանրայնացման գործընթացը ԱՄՆ-ում։

### Միջազգային հայտնություն
2025 թվականի հունվարին, ԱՄՆ Կոնգրեսն ընդունեց «ԱՄՆ քաղաքացիներին այլազգի հակառակորդների կողմից վերահսկվող հավելվածներից պաշտպանելու օրենքը», որը, ինչպես սպասվում էր, հանգեցրեց TikTok հավելվածի դադարեցմանը ԱՄՆ-ում։ “#TikTok难民” (չին. #TikTokփախստական, անգ. #TikTokRefugee) հաշթագը դարձավ սոցիալական հարթակներում քննարկվող ամենաթեժ թեմաներից մեկը։ Սա հանգեցրեց նրան, որ մեծ թվով ամերիկացի սոցիալական ցանցերի օգտատերեր գրանցվեցին Սիաոհոնշու պլատֆորմում և սկեսցին ակտիվ օգտագործել այն։ Համարվում է, որ այս երևույթը նպաստել է Չինաստանի և Միացյալ Նահանգների միջև իրական բարի կամքի խթանմանը: Միևնույն ժամանակ, չինարեն սովորող օտարերկրացիների թիվը կտրուկ աճ գրանցեց, և դա նաև հնարավորություն տվեց ընդլայնել արդեն հաջողված չինական ազատ մուտքի (առանց վիզայի մուտք-ելք) քաղաքային զբոսանքի գործարքների աճին։ Այս առումով, որոշ չինական պետական լրատվամիջոցներ, որոնցից է «人民日报»-ն (չին. Ժողովրդական օրաթերթ) դրական տեսակետներ հայտնեցին: Միջադեպը հանգեցրել է նաև Սիաոհոնշուի կոնցեպտուալ բաժնետոմսերի վաճառքի աճին։

Հոնկոնգի Phoenix TV-իn տված հարցազրույցների վերլուծությունը ցույց է տալիս, որ մեծ թվով ամերիկացի օգտատերեր միացել են Սիաոհոնշուին: TikTok-ի ամերիկացի նախկին օգտատերերը դժգոհ էին ԱՄՆ կառավարությունից։ Նրանք նպատակ ունեին բողոքի ակցիա կազմակերպել ԱՄՆ կառավարության կողմից Tiktok-ի արգելափակման դեմ: TikTok-ի նախկին օգտվողներից շատերը դժգոհում են, որ «Միացյալ Նահանգները մտահոգված է, որ Չինաստանը, ստանալով ամերիկացի օգտատերերի անձնական տվյալները, կարող է օգտագործել այդ տեղեկատվությունը: Այժմ ամերիկացի օգտատերերը անձնական տվյալները Չինաստան են ուղարկում անվճար»։

Հաշվի առնելով Չինաստանում համացանցի վերահսկողության խիստ համակարգը՝ Միացյալ Նահանգները մտահոգված է, որ Չինաստանը կարող է ստանալ ամերիկացի օգտատերերի անձնական տվյալները և ազդել հասարակական կարծիքի վրա։ Չի անտեսվում նաև Սիաոհոնշու տեղափոխված մեծ թվով երիտասարդ եվրոպացի և ամերիկացի օգտատերի փաստը։ Մեկնաբանություններում կարծում են, որ ԱՄՆ կառավարությունը և Չինաստանի կառավարությունը մտահոգ են, որ արևմտյան արժեքները կազդեն չին ժողովրդի վրա։ Այս գործոնների ազդեցությունից ելնելով ենթադրվում է, որ երևույթը երկար բնույթ չի կարող կրել։

Ամերիկյան ''Time'' ամսագիրը վերլուծել է, որ այս երևույթը կարճաժամկետ է, այն համարելով ԱՄՆ կառավարության TikTok հարթակի արգելման դեմ բողոքի ձև։ Նշվել է նաև, որ Սիաոհոնշուն ևս կարող է հնարավոր արգելքների հանդիպել, և չի հանդիսանում ամերիկացի օգտատերերի երկարաժամկետ փոխարինման հարթակ։ CNN-ի և BBC-ի վերլուծությունները ցույց են տալիս, որ Սիաոհոնշուն տարբերվում է ամերիկյան հիմնական սոցիալական հարթակներից, և հարցական է, արդյոք այն կարող է պահպանել հաճախորդներին, թե ոչ։ Չինաստանը մտադիր է սոցիալական ձեռնարկությունները դուրս բերել միջազգային շուկա, և Արևմուտքի կողմից գերակայող աշխարհում այս գործընթացի հաջողման հնարավորությունը կարող է պարզապես անակնկալ լինել:

Սակայն Financial Times-ը հայտնել է, որ Սիաոհոնշուի աշխատակիցներից մեկը նշել է, որ հարթակը դեռ մտադիր է փորձել օգտվել ԱՄՆ-ից օգտատերերի հանկարծակի ներհոսքից, և հնարավոր է, որ անհրաժեշտ լինի բովանդակության վերափոխում, որը կկարգավորի ԱՄՆ-ից օգտատերերի գրառումների հրապարակաման հարցը։ Ըստ «新京报»-ի (չին. «Պեկինյան լուրեր»), Սիաոհոնշուիթիմը հայտարարել է անգլալեզու բովանդակության վերանայողների հավաքագրման մասին, որպեսզի հետագայում ամրապնդի իր բովանդակության վերլուծության թիմը և համապատասխանի միջազգային օգտատերերի պահանջներին: Չինաստանի Ժողովրդական Հանրապետության արտաքին գործերի նախարարության խոսնակ Գո Ցզյակունը, մամուլի ասուլիսում պատասխանելով Սիաոհոնշուի վերաբերյալ հարցերին,պատասխանել է. «Ինչպես և ցանկացած այլ սոցիալական հարթակի դեպքում, սա ևս յուրաքնչյուր անձի անհատական ընտրությունն է»։ Նա նաև ավելացրեց, որ Չինաստանի կառավարությունը խրախուսում և աջակցում է «մարդկանց միջև փոխանամակագրությունը»։

## Հավելվածի առանձնահատկություններ
### Հիմնական գործառույթներ
Հարթակը նախատեսված  է ինչպես համակարգչի, այնպես էլ բջջային հեռախոսների համար։ Համարվում է Instagram հավելվածի չինական տարբերակը։

Սիաոհոնշուի տեղեկատվական գլխավոր էջը ներկայացվում է գրառումների ոճով և տեսքով նման է Pinterest հավելվածին՝ միաժամանակ համատեղելով տեսանյութի հեռարձակման և ուղիղ հեռարձակման ֆունկցիաները: Օգտատերերը կարող են կիսվել ապրանքների մասին իրենց կարծիքներով կամ օրինակ՝ զբոսաշրջային ուղղությունների տեքստային նկարագրություններով, մասնավորապես ՝ «վայրէջքի նշումներ» բաժնում։ Նրանք նաև կարող են որոնել իրենց հետաքրքրող կոնտենտը, ինչպես նաև միաժամանակ վաճառել և գնել ապրանքներ:

### Որոնում
Եթե համեմատենք արդեն ավանդական դարձած և մշատան օգտագործում ունեցող որոնող համակարգերի հետ, Սիաոհոնշուն ունի բովանդակության ստեղծման սեղմ շեմ, այն կենտրոնացած է կյանքի առօրյա թեմաների վրա։ Իր տեսակով ավելի ոչ ֆորմալ և ընկերական հարթակ է: Այս մոտեցումն աստիճանաբար առավելություն բերեց Սիաոհոնշուին մյուս որոնող համակարգերի հանդեպ, որոնցից է հանրաճանաչ Baidu հավելվածը։ Մեծածավալ մրցակցության մեջ դարձավ նոր սերնդի որոնող համակարգ և հայտնի դարձավ որպես «ազգային կյանքի ուղեցույց»:

### Կառավարում
Գովազդի և արտաքին կայքերի հոսքը կանխելու համար Սիաոհոնշուն խստորեն վերահսկում է «արտահոսքը»։ WeChat հավելվածի միջոցով գներ կամ այլ տեղեկատվություն ճշտելով ՝ ստուգում է աղբյուրի հավստիությունը։ Սրա շնորհիվ էլ հեշտ է լինում արգելափակել ոչ հավաստի աղբյուրները։

## Բիզնես մոդել
Սիաոհոնշուի թիրախային խումբը չինախոս համայնքն է, օգտատերերը՝ համեմատաբար երիտասարդ և բարձր կրթություն ունեցող անձինք են։ KOL պլատֆորմը սովորաբար իր կոմիսիոն գումարը վաստակում է ապրանքանիշի արտադրանքը ներմուծելով իր սեփական գրառումներում կամ տեսանյութերում՝ ներկայացնելով դրանք, խորհուրդ տալիս այլ օգտատերերին: Բացի այդ, Սիաոհոնշուն հովանավորել է բազմաթիվ ծրագրեր ինտերնետային հարթակում և հեռուստատեսությունում՝ նպաստելով հարթակում օգտատերերի թվի բովանդակության աճին։

### Օգտատերերի բազա
Սիաոհոնշու կայքը նշել է, որ 2019 թվականի հունվարի դրությամբ ունի 200 միլիոն օգտագործող:

2022 թվականի դրությամբ Սիաոհոնշուն ամսական հաշվարկով մուտք է գործում 200 միլիոն ակտիվ օգտատեր ՉԺՀ-ից, որոնց 70%-ը կազմում են կանայք: Թայվանում Սիաոհոնշուի հավելվածը Google Play Store-ում ներբեռնվել է ավելի քան 5 միլիոն անգամ, Սինգապուրում օգտատերերի թիվը հասնում է մոտ 550 հազարի, Մալայզիայում՝ մոտ 1,5 միլիոնի, իսկ Թաիլանդում և Ինդոնեզիայում ՝ ավելի քան 100 հազարի։ Իսկ Հոնկոնգի օգտատերերի թիվը 2023 թվականի ապրիլի տվյալներով հասել է 1,13 միլիոնի։

Ըստ Similarweb տվյալների վերլուծության կայքի վիճակագրության՝ 2023 թվականի հունվարին Սիաոհոնշուի տրաֆիկի (վաճառքի կետի հաճախելիության ցուցանիշ) 88,3%-ը կազմում է Չինաստանը։ ԱՄՆ-ից օգտատերերը կազմել են 2,14%, Թայվանից՝ 1,97%, իսկ Հոնկոնգից՝ 1,77%։ Սակայն, ԱՄՆ Կոնգրեսի հայտարարությունից հետո, որ TikTok հարթակը 2025 թվականի հունվարի 19-ից կարգելվի Միացյալ Նահանգներում, TikTok-ի օգտատերերը ԱՄՆ-ից և ամբողջ աշխարհից անցան Սիաոհոնշուի օտագործմանը, ինչի արդյունքում հարթակն ԱՄՆ-ում Apple App Store-ի անվճար հավելվածների շարքում զբաղեցրեց առաջին տեղը։

## Հակասություններ
### Մարքեթինգային կեղծ քարոզչություն
Սիաոհոնշուն լրատվամիջոցներում լուսաբանվել է որպես հարթակ, որտեղ մեծ քանակով փաստաթղթերի կեղծման և գովազդային գրառումներում հարստության ցուցադրման դեպքեր են արձանագրվել։ Կան նաև տարբեր տարօրինակ հոդվածներ պլաստիկ վիրաբուժության և կոսմետոլոգիայի վերաբերյալ։ Օրինակ այն մասին, թե «Ինչպե՞ս կարելի է երեք օրվա ընթացքում մարզված տեսք ունենալ», «Ինչպե՞ս օգնել մարդկանց ներարկումներ կատարել և բացել գեղեցկության ստուդիա», ու շատ այլ նմանատիպ «ուսումնական» նյութեր: Այդ հոդվածները ներառում էին կեղծ դեղերի վաճառքի կոնտակտային տվյալներ, վնասակար ներարկումներ և անորակ կոսմետիկա, ինչպես նաև որոշ ներարկային ապրանքներ, որոնք խորհուրդ էին տրվում՝ հիմնվելով միայն անձնական փորձի վրա: Այս «անվնաս ապրանքները», իրականում, թաքցնում էին ապրանքների անօրիանակն գովազդը, որոնք տարածվում էին չարտոնված արտադրողների կողմից։ Սա էլ իր հերթին մեծ քաոս էր ստեղծում հասարակության մեջ։

2019 թվականի փետրվարի դրությամբ շուկայի այս ոլորտի կարգավորող մարմինները 15 անգամ վերանայման հրահանգ են ներկայացրել հարթակին չափազանցության, կեղծ գովազդի և այլ նմանատիպ դեպքերի պատճառով։

2019 թվականի ապրիլին Beijing Youth Daily-ն (Պեկինյան երիտասարդական օրաթերթ) հայտնաբերել է, որ X օգտատեր Սիաոհոնշու հարթակում հրապարակել է ավելի քան 90 000 հոդվածներ ծխախոտի մասին, ինչը հակասում է օրենսդրությանը։ Ըստ Չինաստանի Ժողովրդական Հանրապետության «Առցանց գովազդի կառավարման հանձնաժողովի» 5-րդ հոդվածի, չի թույլատրվում գովազդել ծխախոտ և ալկոհոլային ըմպելիքներ։ Այն է «Օգտատերերին չի թույլատրվում ծխախոտի գովազդ տեղադրել առցանց հարթակներում»։ Սիաոհոնշուն ավելի ուշ հայտարարել է, որ ծխախոտի հետ կապված բոլոր հոդվածները կհեռացվեն։

### Հավելվածը Չինաստանի արդյունաբերության և տեղեկատվական տեխնոլոգիաների նախարարության հրամանով հանվել Է վաճառքից
2019 թվականի հուլիսի 29-ից սկսած Սիաոհոնշուն հանվել է ՉԺՀ-ի տարածքում գործող հավելվածների խանութների ցանկից, բայց ներկայումս ծրագիրը կարելի է գտնել Apple App Store-ի հավելվածների ցանկում: Ըստ այս խնդրով զբաղվող անձանց, ցուցակից հանելու պատճառը կարող է պայմանավորված լինել բովանդակային խախտումների կասկածով, ինչպես նաև ցուցակից հեռացումը կարող է «շահավետ» լինել մրցակից հարթակների համար: Ի պատասխան ՝ Սիաոհոնշուն ներակայացնել է, որ հասկանում է ընկերության ներսում տիրող իրավիճակը և ակտիվորեն համագործակցում է համապատասխան գերատեսչությունների հետ՝ այն լուծելու համար:

Ավելի վաղ Սիաոհոնշուն Արդյունաբերության և տեղեկատվական տեխնոլոգիաների նախարարության կողմից ընդգրկված է եղել ինտերնետ ընկերությունների ցանկում, որոնց մոտ 2019 թվականի առաջին եռամսյակում խնդիրներ են հայտնաբերվել օգտատերերի անձնական տեղեկատվության պաշտպանության ստուգման հարցերով։

Օգոստոսի 1-ի վաղ առավոտյան Սիաոհոնշու Weibo-ի պաշտոնական կայքը հայտարարություն է տարածել, որում ասվում է.«Սիաոհոնշու ընկերությունը սկսել է համապարփակ հետաքննություն   և կայքի բովանդակության ուղղում, իրականացվում է խորը վերաքննություն և ուղղման գործընթաց, ինչպես նաև ակտիվորեն համագործակցում է համապատասխան գերատեսչությունների հետ՝ նպաստելու ինտերնետային միջավայրի օպտիմալացմանը և բարելավմանը»:

### Սիաոհոնշուի կայքում զրպարտություններն արգելվել են հունիսի 4-ից
2021 թվականի հունիսի 4-ին՝ կայքում զրպարտությունների արգելման 32-րդ շաբաթվա հենց այդ օրը, Սիաոհոնշուի պաշտոնական էջը իր Weibo-ի բլոգային գրառումներում հրապարակել է.«Բարձրաձայն ասա՛, այսօր ամսի քանի՞սն է»։Համարում էին, որ սա ակնարկ էր հունիսի 4-ին տեղի ունեցած միջադեպի վերաբերյալ։ Հետագայում տվյալ էջը արգելափակվեց:

### Մեկ շնչի հաշվով մեկ միլիոն դոլար եկամուտից մինչև ունեցվածքի ցուցադրելու արգելք
2018 թվականին Սիաոհոնշուն որոշեց հետևել «աստղային ռազմավարությանը»։  Այդ ժամանակ պլատֆորմը ողողված էր ունեցվածքի ցուցադրող տարբեր թեմաներով, ինչը հանգեցրեց համացանցում Սիաոհոնշուի օգտատերերի մեկ շնչի հաշվով մեկ միլիոն դոլար մաքուր եկամուտի: Այս կապակցությամբ հրթակի հիմնադիր Վենչաոն 2021 թվականի համընդհանուր ինտերնետային համաժողովում հայտարարեց, որ Սիաոհոնշուն մշակել է մի շարք հատուկ կառավարման միջոցնել, որոնցից են «Ունեցվածքի կառավարումը», «Ֆանդոմներում կատարվող քաոսի կառավարումը» (ֆանդոմը ենթամշակույթ է, որը բաղկացած է երկրպագուների խմբից, ովքեր առանձնանում են ընդհանուր հետաքրքրություններ կիսող այլ մարդկանց հետ ընկերակցության զգացումով), "Անչափահասների առցանց միջավայրի պաշտպանությունը" և «Ճնմեի» (չին. գեղեցկություն)ակցիան ընդդեմ բժշկական գեղեցկության կեղծ նյութերի:

Ավելի ուշ 2022 թվականի մայիսի 9-ին հրապարակվեց Սիաոհոնշուի պաշտոնական հայտարարությունը, որում ասվում էր, որ ապահով ցանցային միջավայրը պաշտպանելու և իրական տեղեկատվություն փոխանցելու հավստիությունը պահպանելու համար, ընկերությունը կշարունակի պայքարել այնպիսի երևույթի դեմ, ինչպիսիք են ունեցվածքի ցուցադրումները հարթակում։ Նշել էին նաև, որ ապօրինի/ոչ ճշգրիտ բովանդակության ավելի քան 1100 դեպք է գրանցվել:

### Մեղադրվել է Թայվանի դեմ քարոզչության մեջ
2022 թվականի մարտի վերջին Լին Չույինը (Թայվանցի քաղաքական գործիչ և հաղորդավար, ով ներկայումս յուանի օրենսդիր մարմնի անդամ է) հայտարարել է, որ Չինաստանն օգտագործել է TikTok-ը և Սիաոհոնշուն ՝ կեղծ լուրեր տարածելու և «ճանաչողական պատերազմ» վարելու համար։ Այս հայտրարությանն ի պատասխան՝ Չինաստանի Հանրապետության Ազգային անվտանգության բյուրոյի տնօրեն Չեն Մինթոնը շեշտել է, որ դա շատ լուրջ խնդիր է՝ ասելով, որ սոցիալական հավելվածները սովորաբար անպարկեշտ բովանդակություն են հրապարակում: Պատերազմի դեպքում նրանք կարող են մոլորության մեջ գցել և կեղծ լուրեր օգտագործել ճանաչողական ծրագրեր գործարկելու համար՝ սկսելով գործողություններ Թայվանի դեմ: Նա նաև հայտարարեց, որ TikTok-ը և Սիաոհոնշուն չեն կարող արգելափակվել, բայց կառավարությունը մեծ ուշադրություն կդարձնի, թե ինչ է կատարվելու հարթակում պատերազմի դեպքում:

Ի լրումն, Տայպեյի ազգային համալսարանի քրեագիտության ինստիտուտի դոցենտ Շեն Բոյանը կարծում է, որ TikTok-ի համեմատ Սիաոհոնշուի բովանդակությունը ներկայումս ավելի «ապաքաղաքական» է՝ նշելով, որ այն ավելի առևտրայնացված է, ասել է.«Եթե դիպատրկենք քաղաքականության տեսանկյունից, TikTok-ը շատ ավելի լուրջ խնդիր է, քան Սիաոհոնշուն: Վերջինս գիտի, որ ընկերությունը չափազանց քաղաքականացված լինելու դեպքում, այն կարող է չունենալ վաճառքի ներկայիս շուկա»:ՉԺՀ Սուն Յաթ-Սենի (Թայվան) ազգային համալսարանի տեղեկատվական ճարտարագիտության ամբիոնի դոցենտ Սյու Ռուիհաոն կարծում է, որ հաշվի առնելով Թայվանի ժողովրդի կրթական մակարդակը և շրջանառվող տեղեկատվության ծավալը, Չինաստանի սոց-հարթակների համար հեշտ չէ փոխել թայվանցի օգտատերերի կարծիքը։

### Տարածքային պահանջներ
Մալայզիան Սիաոհոնշուի թվով երկրորդ ամենամեծ արտասահմանյան շուկան է։ Ըստ Տունկու Աբդուլ Ռահման համալսարանի ուսումնասիրությունների հավելվածի օգտատերերի թիվը ակզմում է ավելի քան 2,5 միլիոն: Հետազոտողները ասում են, որ կան Չինաստանի պահանջները ներկայացնում գրառումներ Հարավչինական ծովում ինքնիշխանության վերաբերյալ, թեև հարթակը չի պահանջում մալայզիացի օգտատերերից պարտադիր հայտարարություններ։ Այն համեմատաբար ազատ հարթակ է և չի համարվում հեգեմոնիստական (հեգեմոնիա, որևէ պետության, քաղաքական, տնտեսական կամ ռազմական գերակշիռ կամ վերահսկող ղեկավար դերը մյուսների նկատմամբ), սակայն մտավախություն կա, որ այն կարող է դառնալ հեգեմոնիստական քարոզչության միջոց։

### Ելույթի ակնարկ
2022 թվականի հուլիսին տեղի ունեցավ մի փաստաթղթի արտահոսք, որը ցույց էր տալիս Սիաոհոնշունի վերանայման բազան, որը պարունակում էր բազմաթիվ մանրամասներ հանրային կարծիքների վերաբերյալ: 143 էջանոց փաստաթուղթը նկարագրում էր, թե ինչպես է Սիաոհոնշունհետևում հասարակական կարծիքին։ ներկայացված էր մի քանի ամսվա ընթացքում կուտակված հասարակական կարծիքների դեպքեր, որոնցից «քաղվում էին» կարևոր բառեր, որպեսզի հարթակի գրախոսները կարողանան ավելի արդյունավետ դիտել պլատֆորմի ամսական 200 միլիոն ակտիվ օգտագործողների բովանդակությունները: Հետազոտության տվյալները ներառում էին «հանրային կարծիքի» ամենօրյա հրապարակումը հունիսի 4-ի միջադեպի հետ կապված տեղեկատվությունը, համապատասխան հասարակական կարծիքը Սի Ծինփինի, Գլխավոր քարտուղարի և Կենտրոնական կոմիտեի Չինաստանի Կոմունիստական կուսակցության վերաբերյալ։

«Ազատ Ասիա» ռադիոկայանի հաղորդագրության մեջ նշվել է, որ Թայվանում գտնվող ասիական փաստերի ստուգման լաբորատորիան պարզել է, որ հունիսի 4-ին Սիաոհոնշու կայքում «մոմ» բառը փնտրելիս որոնման արդյունքներում ոչ մի նշում տվյալ բառով չի ցուցադրվել, այլ միայն ապրանքներ: Թայվանցի նկարչուհի Ռեյնի Յանը, ում ծննդյան օրը հունիսի 4-ին է, հաղորդագրություն է հրապարակել հունիսի 4-ի իր ծննդյան օրվա մասին, և բոլոր «զգայուն»բառեր պարունակող հաղորդագրությունները գրաքննության են ենթարկվել և անհետացել: Եթե «X Տանկիստի» լուսանկար հրապարակվի հունիսի 4-ին, Սիաոհոնշուն անմիջապես ծանուցում կստանա: Բացի այդ, կան բառեր, օրինակ՝ «թեկնածու», «Սի Տատա» (Սի Ծինփին), որոնք «զգայուն» բառեր են համարվում, և այս բառերը հարթակում գրելիս կվերանան կամ կարգեկափակվեն:

Բացի այդ, օգտատերերի դիտարկումից, փորձարկումից և հարցումից հետո, ասիական փաստերի ստուգման լաբորատորիան պարզեց, որ Սիաոհոնշու պլատֆորմը ճնշման, գրաքննության, քողարկման, կատակների և վերնագրերի միջոցով ցուցադրում է «Չին ոճի գեղեցկություն»: Բայց արդյո՞ք սա կարող է թույլ տալ երիտասարդներին բացահայտել «իրական» և «տարբերվող» աշխարհը, մնում է հարցականի տակ։

#### Սիաոհոնշուն ղեկավարում է [[Հոնկոնգ]]ը
2023 թվականին Հոնկոնգի և Չինաստանի Ժողովրդավարական Հանրապետության միջև մաքսազերծման ամբողջական վերականգնում տեղի ունեցավ։ Չինական շատ սոցցանցերում քննադատվում էին Հոնկոնգը և Հոնկոնգի կառավարությունը Սիաոհոնշուի հարթակում։ Այս իրադարձությունը արագ արձագանք ստացան Հոնկոնգի կառավարության կողմից: Այս քայլը քննադատության է ենթարկվել Հոնկոնգի շատ քաղաքացիների կողմից այն բանի համար, որ համացանցերում կենտրոնացվել էին միայն Չինաստանի Ժողովրդավարական Հանրապետության սոցցանցի օգտատերերի հայտարարությունների վրա՝ անտեսելով հոնկոնգցիների վերաբերմունքը:

Հոնկոնգյան հեղինակավոր «Orange News» ինտերնետային պարբերականը նշել է, որ «Սիաոհոնշուն ղեկավարում է Հոնկոնգը» վերնագրով հոդվածները առաջացրել են հոնկոնգցիների դժգոհությունը։ Հոնկոնգի հատուկ վարչական շրջանի կառավարությունը հատուկ ուշադրություն էր դարձնում Չինաստանի Ժողովրդավարական Հանրապետության սոցցանցերում հասարակական կարծիքին: Սա նաև արտացոլում էր այն փաստը, որ Չինաստանի և Հոնկոնգի միջև հակամարտությունը խորանում է առցանց հայտարարություններ հրահրելու պատճառով: Ենթադրվում էր, որ Հոնկոնգի հատուկ վարչական շրջանի կառավարությունը պետք է մեծ ուշադրություն դարձնի Հոնկոնգի հասցեին միտումնավոր հրապարակված որոշ բացասական արտահայտություններին, նմանատիպ հարթակներում, որոնցից է Սիաոհոնշուն։

### Tik-Tok-ի փախստականների ելույթների ակնարկ
Tik-Tok-ի միջազգային տարբերակը Ամերիկայի Միացյալ Նահանգների կողմից դադարեցվեց։ Այս պատճառով մեծ թվով ամերիկացի օգտատերեր անցան Սիաոհոնշու հարթակի օգտագործմանը, որի արդյունքում հավելվածն առաջին տեղում էր Միացյալ Նահանգների App Store-ի անվճար հավելվածների շարքում:

«Հաշվի առնելով Չինաստանի բնակչության բացասական աճը և այն փաստը, որ այն չի ցանկանում ընկնել ռեցեսիայի մեջ, արտերկրում հարաբերությունների խորը մշակումը գոյատևելու միակ միջոցն է»,-նշել է New York Times-ը։

Չնայած այն հանգամանքին, որ Չինաստանը նույնպես մտադիր է նվաճել միջազգային մակարդակով հանդես գալու իր իրավունքը, ներդրողների խիստ խնդիր կառաջանա,եթե ՉԺՀ-ն չփոխի իր քացաքականության ձևը։ Ինչպես նաև որոշ միջազգային ԶԼՄ-ներ, որոնցից է CNN-ը,կարծում են, որ եթե հարցին մոտենանք ոչ լավատեսական կողմից, գրաքննության համակարգի խստությունը աստիճանաբար աճում է, քանի որ այն անհայտ է։ Արդյոք նոր օգտատերերի այս ալիքը կհաջողվի պահպանել թե ոչ, հստակ չէ։

Սիաոհոնշուի հարթակներում գործում է նույն աստիճանի վերահսկողության: Ընկերությունը նաև գործարկել է իր գլոբալ բիզնեսը։ Հարթակում հորդորում են ընդունել Թայվանը որպես Չինաստանի մաս։ Բացի այս հորդորներից օգտատերերի ընկալման մեջ կան նույնիսկ որոշ ոչ քաղաքական, բայց մշակութային տարբերություններ: Օրինակ ՝ եվրոպացիներն ու ամերիկացիները ուրախությամբ ցույց են տալիս իրենց առօրյա կյանքի սովորությունները, որը համարվում է անպատշաճ հրապարակում: Այն բանից հետո, երբ բաժնետոմսերի գինը բարձրացավ, որոշ ներդրողներ պահպանեցին իրենց զգուշությունը: Պետական լրատվամիջոցները, սակայն, այս հավելվածի գործունեությունը հեռանկարային են համարում։ Չինաստանը օգուտ է քաղում մշակութային զգալի կուտակումներից, ժողովուրդների բարեկամությունից և հասարակության հանդուրժողականությունից, ինչը վկայում Է Պեկինի փափուկ ուժի և առաջընթացի մասին։

## Ծանոթագրություններ


Կատեգորիա:Բջջային հավելվածներ
Կատեգորիա:Ժամանցային կայքեր
Կատեգորիա:Սոցիալական մեդիա